Olav Tryggvason-monumentet

**«Olav Tryggvason-monumentet»**, også kalt **«Olav Tryggvason-støtten»** og liknende, er et monument over Olav Tryggvason utformet av billedhuggeren Wilhelm Rasmussen (1879–1965) og reist på Torvet i Trondheim i 1921. 
Det 18 meter høye minnesmerket består av en skulptur av Olav Tryggvason, byens grunnlegger og Norges konge 995–1000, plassert øverst på en søyle med en sokkelfot. 

## Historikk og utforming
Monumentet ble avduket av kong Haakon 18. september 1921, dagen etter åpninga av Dovrebanen. Kunstverket var vinnerbidraget i en konkurranse administrert av Trondheim kommune og ble gitt som gave fra industribyggeren og grossisten Dyre Halse (1854–1934). Monumentet regnes som et av kunstnerens hovedverk.

Kong Olav Tryggvason er framstilt som en idealisert vikinghøvding iført ringbrynje og hjelm, med senket sverd og korsprydet, kalkliknende rikseple i venstre hånd. Bak kongens føtter ligger et avhugget hode, stilisert med skjegg, runde øyne og bred munn, sammen med en hammer. Det er tolket som å være et gudebilde av Tor med hammeren Mjølner, som symbol på kongens seier over hedendommen. En myte er at hodet skal være av trellen Kark.

I forbindelse med utsmykningen av byen til 900-årsjubileet for sankt Olav og Trøndelagsutstillingen i 1930 ble det på bakken rundt monumentet anlagt et solur der søyleskyggen utgjør lilleviseren i uret. Traseen for Ilalinja, ei trikkelinje som ble opprettet av Trondheim Sporvei i 1901, gikk opprinnelig over Torvet og Munkegata, men ble i 1961 av estetiske grunner flyttet til Prinsens gate – skinnene gikk gjennom solur-mosaikken rundt støtten.

Olavstatuetten, *[[Adresseavisen]]s* idrettspris som ble delt ut første gang i 1960, og en premie under landsskytterstevnet er begge formet som en miniatyrutgave av Olav Tryggvason-monumentet.

File:1919.12.18 - Billedhugger Wilhelm Rasmussens tegning av søyle (3207192257).jpg|Rasmussens tegning av søyla 1919.

File:212 Trondhjem. Olav Trygvesøn - no-nb digifoto 20150623 00235 bldsa PK16951.jpg|Rasmussens statue av Olav Tryggvason, byens grunnlegger, med sverd og rikseple. Bak figuren ligger det avhogne hodet fra et avgudsbilde av Tor med hammeren Mjølner. En myte vil ha det til at hodet skal være av trellen Kark.
File:179 Trondhjem. Olav Trygvesøn støtten - no-nb digifoto 20150623 00215 bldsa PK16987.jpg|Den nyoppførte Tryggvason-støtten med Vår Frue kirke i bakgrunnen.
File:Bilder tatt av tysk soldat under 2. verdenskrig - no-nb digifoto 20131111 01117 NB PA TS 136.jpg|Munkegata en vinterdag under andre verdenskrig med tyske soldater, trikk og Olav Tyggvason-søylen og Nidarosdomen som landemerker i bysentrum.


File:Utkast til et Olav Tryggvason-monument (1919) (1 av 4) (3207385687).jpg|Noen av de 22 utkastene til monumentet som ble stilt ut i Nordenfjeldske Kunstindustrimuseum 1919.
File:Trikk på Torvet (1922) (4202953180).jpg|Ila-trikken fra Trondheim Sporvei forbi monumentet 1922. Trikketraseen ble flyttet vekk fra Torvet 1961. Munkegata og Kongens gate krysser over torvet. 
File:Torvet (ca. 1955) (8134724294).jpg|Torvet omkring 1955. I bakgrunnen sees daværende Hotell Phoenix.
File:Trondheim - Torget med Olav Tryggvason-monumentet (1960-tallet).jpg|Torvet med monumentet på 1960-tallet. Solur-mosaikken ble anlagt 1930. Langs Kongens gate sees Hornemansgården med Vår Frue Kirke bak. 

File:17. mai i Trondheim, barnetoget passerer torget.jpg|Barnetoget en 17. mai på 1970-tallet passerer monumentet. I enden av Munkegata sees Nidarosdomen. Kvartalet til høyre huser blant annet Trondheim Torg, et kjøpesenter etablert 1992.



## Se også
* «Sagasøylen» («Eidsvollsmonumentet»), omstridt søylemonument av Wilhelm Rasmussen

## Referanser


## Eksterne lenker
* nrk.no 8. mai 2012: ''Denne er laget av nazikunstner''